Jornada Gastronòmica de les Plantes Oblidades
2021-10-02 10:00 - 20:30 (Europe/Helsinki) | Igualada
Vivim envoltats de plantes. Creixen als boscos, als camins, a les torretes del balcó, als parcs, als camps de conreu… Tot i així, la major part de nosaltres no sabem quines són aquestes plantes i quins són els seus usos. Són plantes oblidades: espècies silvestres i varietats agrícoles tradicionals que podrien ser emprades per un gran nombre de finalitats quotidianes però que tanmateix desconeixem per complet. La Jornada Gastronòmica de les Plantes Oblidades us ofereix una oportunitat única per conèixer aquestes plantes i els seus usos, i per entendre com poden contribuir a fomentar una alimentació saludable i una agricultura sostenible. Enguany podreu passejar per la fira, participar d’un tast, fer un taller, escoltar una xerrada, o gaudir de bona música, entre moltes altres opcions. Hi trobareu activitats molt diverses, pensades per a tota mena de públic, per tal que cadascú pugui participar i gaudir de la Jornada.

Presentació del llibre "Pactos verdes en tiempos de pandemia" d'Alfons Pérez
2021-10-02 11:00 - 12:00 | Carrer Sant Carles, 40, Igualada
“El pacte verd europeu és una fugida endavant que pinta de verd el capitalisme més convencional”. Alfons Pérez presenta el llibre “Pactos verdes en tiempos de pandemia” dins les jornades pel clima.

La Gran Pagesada de l'Espelt
2021-10-09 17:30 - 23:00 | Antigues Escoles de l’Espelt
La Gran Pagesada de l’Espelt torna per reivindicar que la lluita no ha acabat!

Taller de la pesca científica a Igualada
2021-10-17 10:00 - 13:00 | Ronda del Rec, C. de Joan Abad, Igualada
Taller de pesca científica a Igualada, amb l’objectiu d’analitzar la necessitat d’habilitar escales pels peixos a les rescloses. L’acte és gratuït, però cal inscripció prèvia enviant un correu electrònic a medi.ambient@aj-igualada.net o el telèfon 938031950.

Concentració contra les macroinstal·lacions de renovables
2021-10-20 | Imagina, Av. Diagonal, 177, Barcelona
Dimecres dia 20 d’octubre a les 18:30h la consellera d’acció climàtica presentarà l’aprovació d’un nou decret que reguli la implantació de les renovables i un cop més no ha escoltat al territori. Les decisions s’han pres des dels despatxos, deixant indefenses les comarques afectades. És per això que hem de dir un cop més que Així NO.

Objectiu Residu Zero Igualada: Línia Bombolla
2021-10-21 18:30 - 20:00 | Ateneu Igualadí, Igualada
“Línia Bombolla” és una activitat del projecte “Igualada, objectiu: Residu Zero”, que vol aprofundir sobre com podem impactar positivament amb el nostre consum. L’esdeveniment esdevindrà un grup de màxim 20 persones format per un màxim de 10 nuclis de convivència. Aquesta Línia té un objectiu: revisar les dinàmiques de consum de la nostra llar. Per complir-lo, es realitzaran 5 càpsules formatives en diversos àmbits per anar posant consciència i veure quines opcions tenim a l’abast. Es prioritzaran els nuclis que tinguin la màxima disponibilitat en cas d’assolir el límit d’inscripcions.

Xerrada-taller: Les dones i la terra, cossos de resistència
2021-10-22 16:30 - 19:30
Som Energia engloba un conjunt de mirades diverses per ajudar a seguir construint, des de l’esperit crític, la transició energètica transformadora. Les lògiques mercantilistes i extractivistes de l’actual sistema energètic col·loquen la terra i les dones en una situació injusta de vulnerabilitat. En aquesta xerrada escoltarem experiències de resistència i lluita i alternatives que ens encaminen cap a la transició energètica transformadora.

Objectiu Residu Zero Igualada: Línia Terra
2021-10-22 19:00 - 20:30 | Ateneu Igualadí, Igualada
“Línia Terra” és una activitat del projecte “Igualada, objectiu: Residu Zero”, que vol aprofundir sobre com podem impactar positivament amb el nostre consum. L’activitat, que es divideix en quatre sessions, consisteix en una xerrada/taula rodona per parlar, debatre i aprofundir sobre la sostenibilitat des de diferents mirades i de la mà de persones expertes.
Les sessions seran obertes i gratuïtes i es faran de forma presencial. Cal inscripció prèvia per fer previsió d’aforament.

Caminada: El riu Anoia, refugi de biodiversitat o riu degradat?
2021-10-23 09:00 - 13:00 | Centre Civic Fatima, Av. de Ntra. Sra. de la Pietat, 42, Igualada, Barcelona, 08700, Espanya
La caminada descobreix el riu Anoia, la seva dinàmica fluvial, la biodiversitat associada i les problemàtiques ambientals que encara té. La caminada serà de nivell fàcil, amb una durada aproximada de 3-4 hores. El punt de trobada serà davant del Centre Cívic de Fàtima, a les 9h del matí.

Mostra de productors del Parc Agrari de la Conca d'Òdena
2021-10-24 09:30 - 16:00 | Plaça Major, Santa Margarida de Montbui
Arriba la primera Mostra de productors del Parc Agrari de la Conca d’Òdena amb diferents parades, degustacions, xerrades i espectacles musicals.

Concert: Cercle de cants
2021-10-24 12:30 - 14:00 | Esglèsia de Sant Llorenç, Argençola
Concert “Cercle de cants” amb cançons per a la mare terra, per rehivindicar que cal evitar la implantació de grans parcs eòlics i fotovoltaics.

Xerrada-taller: El territori i la transició energètica ineludible
2021-10-29 16:30 - 19:30
Som Energia engloba un conjunt de mirades diverses per ajudar a seguir construint, des de l’esperit crític, la transició energètica transformadora. Els territoris es troben en una cursa contrarellotge per donar resposta a l’emergència de la transició energètica. Aquesta situació genera unes tensions vinculades amb la definició i desplegament d’un nou model energètic renovable. En aquesta xerrada donarem veu a diferents perspectives per tal de seguir construint solucions col·lectives.

Xerrada: Tancament de l'Escola
2021-11-05 16:30 - 18:30
Conferència de tancament a càrrec de Yayo Herrero, antropòloga, enginyera, professora i activista ecofeminista, qui aportarà la seva visió fent un recorregut per les diferents temàtiques treballades a les sessions anteriors de l’escola.

Caminada: El paissatge del guix, un ecosistema fràgil i amenaçat
2021-11-06 09:00 - 13:00 | Centre Cívic Nord, Carrer de Sant Martí de Tous, 6, Igualada, Barcelona, 08700
La caminada del paisatge del guix recorre algunes antigues guixeres com la Guixera de Múnter i el Turó de les Guixeres, i descobreix un ecosistema amenaçat que requereix d’una conservació prioritària. La caminada serà de nivell fàcil, amb una durada aproximada de 3-4 hores. El punt de trobada serà davant del Centre Cívic Nord a les 9h del matí.

Caminada: La vegetació i la geologia de Montserrat
2021-11-14 08:00 - 14:00
La caminada descobrirà la geologia particular de Montserrat, alguns dels seus ecosistemes característics i la seva importància per a la biodiversitat. Es passarà pel Coll de Porc i la Roca Foradada.

Mercat d'Autor a l'Era
2021-11-20 11:00 - 2021-11-21 17:00 | Masia El Forrn del Vidre, Ctra. C37Z Km 71 i 1/2, Òdena
2n Mercat d’Autor a l’Era d’Òdena, amb moltes parades, música i servei de bar i menjar per passar el dia amb tota la família.

Caminada: Els boscos de Castellolí i la Font del Ferro
2021-11-27 08:00 - 13:00
Recorregut pels ecosistemes de l’entorn de Castellolí, torrents, boscos, arribant a la Font del Ferro. La caminada descobrirà uns boscos madurs excepcionals i la seva importància per fer front al canvi climàtic.

Formacions de la Xarxa de Productes de la Terra de l'Anoia
2022-03-19 09:00 - 2022-04-06 14:00
La Xarxa de Productes de la Terra de l’Anoia i el Consell Comarcal de l’Anoia organitzen unes formacions teòric-pràctiques amb l’objectiu d’afavorir el desenvolupament d’un model agroalimentari basat en la qualitat i la proximitat. Les sessions es duran a terme els mesos de març i abril per diversos municipis de la comarca.
Les inscripcions són gratuïtes i les places limitades, donant prioritat d’inscripció als productors censats a la Xarxa de Productes de la Terra. Les inscripcions es poden fer a través d’aquest formulari.
Les sessions seran les següents:
Poda d’oliveres, mètode Tomàs Llop
La primera sessió es farà dissabte, 19 de març, de 9 a 14 h, a la finca Cal Sant Miquel Montserrat, al Bruc. Porta per títol “Poda d’oliveres, mètode Tomàs Llop”, i anirà a càrrec d’ell mateix. Aquest mètode de poda natural trenca amb els criteris convencionals de la poda i aconsegueix mantenir una elevada productivitat, minimitzant la incidència de malalties i plagues.
Aprofitaments hídrics i línies clau
La segona formació es farà el dissabte, de 9:30 a 14 h, a Cal Grimau, a l’Espelt, Òdena, amb el títol “Aprofitaments hídrics i línies clau”, a càrrec de Juan Pedro, de La Casa Integral. La sessió servirà per conèixer com es poden dur a terme accions que contribueixin a aprofitar els recursos hídrics disponibles, en un context de períodes de sequera més intensos i perllongats.
Combinació de cultius, elecció d’espècies i varietats més adaptada, i permagricultura
La tercera es farà l’endemà diumenge, 27 de març, de 10 a 13 h a Can Mercaderet – la Mallola, al Saió, Santa Margarida de Montbui, amb el títol “Combinació de cultius, elecció d’espècies i varietats més adaptada, i permagricultura”. Sergio Caballero, de Mas de les Vinyes, serà l’encarregat de la formació, que mostrarà com incrementar la resiliència i la viabilitat de les petites i mitjanes explotacions agrícoles, escollint espècies i varietats altament adaptades a les condicions ambientals locals i combinant-les de forma òptima.
Control i gestió de plagues i malalties en eco, centrat en horta i petites plantacions de fruiters
Finalment, la quarta i darrera formació es farà dimecres, 6 d’abril, de 9 a 14 h, a la seu del col·lectiu Eixarcolant, a Jorba. Bàrbara López, de Desocarrel, donarà les claus per al “Control i gestió de plagues i malalties en eco, centrat en horta i petites plantacions de fruiters”, que és un dels elements principals a tenir en compte per assolir una bona productivitat i qualitat. A la formació es mostraran diferents eines de diagnòstic, seguiment i control de plagues en horta i fruiters.

VIII Congrés d'Art i Paisatge Vitivinícola
2022-03-22 09:00 - 2022-04-02 21:00 | Sala d’actes del VINSEUM, Vilafranca del Penedès
El paisatge vitivinícola engloba tot l’ecosistema del nostre entorn: muntanyes, boscos, camps, pobles, rius… i l’aigua és el bé que estructura del territori. Durant segles, l’accés a zones amb aigua era indispensable, però amb el pas del temps tots els serveis que feia el riu s’han anat reemplaçant amb xarxes d’aigua externes, altres fonts d’energia, clavegueram i transport terrestre. El riu, que va ser el centre neuràlgic, ha caigut en l’oblit. Tot això, sumat a la situació d’emergència climàtica que estem patint, fa més evident la importància de fixar-se en el cicle de l’aigua i en els canvis que està experimentant. El Congrés d’Art i Paisatge vol aportar punts de reflexió i debat sobre com afrontar el futur de l’aigua i la seva gestió en el paisatge del Penedès.

Presentació de "Som Mobilitat" a l'Anoia
2022-03-31 19:00 - 20:00 | El Foment, Rambla Sant Isidre, 14, Igualada
Es presenta a l’Anoia el grup Som Mobilitat, una cooperativa sense ànim de lucre que promou un cotxe multiusuari per tal d’evitar la càrrega mediambiental en el transport.
Vine a la presentació, informa’t i forma part de la comunitat elèctrica compartida de la ciutat!

Introducció a l'artesania amb espart
2022-04-21 15:30 - 20:00 | Seu Eixarcolant, C/ Major 47, Jorba
El Col·lectiu Eixarcolant organitza un taller per introduir-nos al món de l’artesania amb espart de la mà de l’Amanda Bataller. L’activitat ajuda a fomentar l’estalvi amb l’espart, una planta silvestre que s’utilitza per fer artesania des de fa milers d’anys, tot i que cada vegada queden menys artesans/es que el treballen. Vina i descobreix les seves utilitats i la feina d’un artesà en primera persona.

Formació Etnobotànica pels paisatges del Penedès i del Garraf (I): Camps i ruderals de Ribes
2022-04-22 17:00 - 19:30 | Pont vermell de la riera, Sant Pere de Ribes
La formació etnobotànica “Camps i ruderals de Ribes (Garraf)” organitzada pel Col·lectiu Eixarcolant ensenyarà la vegetació associada als camps agrícoles i als camins. S’identificaran els paisatges i les comunitats vegetals que els habiten, les seves espècies principals, els seus usos i algunes possibles toxicitats.

Presentació de Preservem l'Anoia
2022-04-29 19:00 - 21:00 | El Foment, Rambla Sant Isidre, 14, Igualada
PRESERVEM L’ANOIA és una coordinadora que neix de la confluència de diversos col·lectius i plataformes veïnals que vetllen per una planificació ordenada de les energies renovables a la comarca de l’Anoia. Vine a la presentació de l’organització al Casal El Foment el divendres 29 a les 19:00 i ajuda’ns a defensar el territori davant les multinacionals energètiques.

Neteja del riu Anoia
2022-04-30 17:00 - 20:00
Veniu a netejar un nou tram del riu Anoia el dissabte 30 d’abril, de 5 a 8 de la tarda. Podreu veure les sortides del col·lector i com afecten al riu, així com l’actual manca de biodiversistat. Us hi esperem!

Acte de presentació del documental "Tenim altres plans"
2022-04-30 20:00 - 23:00 | El Foment, Rambla Sant Isidre, 14, Igualada
El dissabte 30 d’abril al Casal El Foment es durà a terme la presentació de “Tenim altres plans”, un documental per denunciar els macroprojectes urbanístics de la Conca d’Òdena i celebrar la resistència.

Intercanvi de serveis i objectes a Tous
2022-05-01 10:00 - 13:00 | plaça de fàtima, St. Martí de Tous
La iniciativa Tous intercanvi neix per donar vida a allò que ja no fem servir i per ser més responsables ecològicament. El diumenge 1 de maig podreu assistir a la plaça de Fàtima a Sant Martí de Tous i portar objectes en bon estat per intercanviar i donar una nova vida a tot allò que ja no utilitzeu.

X Festa de l'Arbre de Maig
2022-05-21 10:00 - 16:00 | Plaça Pius XII, Igualada
Arriba la desena edició de la Festa de l’Arbre de Maig d’Igualada. L’activitat consisteix en anar a buscar, talar i portar l’arbre per, posteriorment, plantar-lo a la Plaça Pius XII d’Igualada. Serà el proper 21 de maig, guardeu-vos la data!
Per a més informació: @arbredemaig

Territori viu. Jornada de defensa de la terra i dels productes de proximitat
2022-05-21 10:00 - 20:30 | Plaça de l’Era de Can Guineu, Sant Sadurní d'Anoia
El proper 21 de maig se celebra a Sant Sadurní una jornada en defensa de la terra i dels productes de proximitat, amb l’objectiu de fer una crida a la defensa del territori i promoure el consum de proximitat. Per la Conca participarà a la taula rodona juntament amb No a la MAT, Stop Agroparc, SOS Penedès i Plataforma d’Afectades per la Concentració d’Aerogeneradors. Us hi esperem!

Pujada al Castell de Rubió
2022-05-22 08:30 - 12:00 | Pla de Rubió
El pròxim diumenge 22 de maig, Rubió tornarà a viure la Pujada al Castell de Rubió. Un any més, les modalitats de participació seran en format TRAIL RUNNING i CAMINADA; en un recorregut de 5.85 km. El lloc de sortida serà al Pla de Rubió, a les 8:30h per la caminada i a les 9:30h pel Trail Running. Participa!

Mostra de productes del Parc Agrari de la Conca d'Òdena
2022-05-29 09:00 - 14:00 | Plaça de l’Ajuntament, Rubió
La 2ª mostra de productes del Parc Agrari de la Conca d’Òdena torna a Rubió amb una gran varietat de parades de productors locals, activitats, tasts i música. Estigueu atentes a les xarxes de les entitats organitzadores per conèixer el programa detallat!
